ตามรอยแนะนำร้านอาหารใหม่จากเว็บ bkkmenu เป็นร้านอาหารเวียดนามสไตล์ฟิวชั่น
ร้านนี้ตั้งอยู่ที่ Habito Mall (ซอยอ่อนนุช 1) ชั้น 2 ขนาดร้านกะทัดรัด จัดร้านให้เห็นครัวเปิด และบาร์สำหรับเครื่องดื่ม บรรยากาศร้านจัดได้ลงตัว นั่งกันได้สบายๆ ไม่อึดอัดนัก

ลองสั่งเมนูพื้นๆ อย่างปอเปี๊ยะสดกุ้ง (125 บ.) อร่อยได้มาตรฐาน ผักสด นำ้จิ้มแซ่บ

เมนูที่สอง "บันหมี่หมูย่าง" (185บ.) เป็นเมนูที่ขอบอกว่าอร่อยตาโต ทั้งตัวขนมปังที่กรอบนอกนุ่มใน หมูย่างที่หอมและรสชาติกลมกล่อม เพิ่มความสดชื่นด้วยผักที่แซมอยู่ด้านใน เป็นส่วนผสมที่ลงตัวมากๆ 

ล้างปากด้วยเครื่องดื่ม slow life "กาแฟเย็นเวียดนาม" (165บ.) วิธีดื่มก็ต้องรอให้กาแฟค่อยหยดลงมาด้านล่างจนหมด (ลองจับเวลาดูก็ใช้เวลาไม่นานเท่าไรประมาณ 1-2 นาที) ขอบอกว่ากลิ่นกาแฟหอมมาก หอมแบบชื่นใจ เรื่องรสชาติเข้มข้น ถูกใจคนชอบกาแฟที่ไม่หวาน

ถือเป็นร้านอาหารเวียดนามฟิวชั่นใหม่ ที่อยากให้ได้มาลองกัน